عندي احساس ان ماما أو بابا هيموتوا قريب وانا في سنة مهمه وداع هياثر على مذاكرتي ودايما الشعور داه مسيطر عليا
طيب، ده بنسميه وساوس الموت. أظن هيفيدك العلاج المعرفي السلوكي. انك تركزي على الموقف اللي بيحرك أفكار الموت والشعور المصاحب والأفكار اللي بتطلع نتيجة للشعور ده. وأخطاء التفكير اللي منها التهويل مثلاً. ثم طرح أفكار جديدة وبديلة. مثال: الموقف: لقيت زميلة والدتها توفت. الشعور: انقباض وقلق وخوف. الفكرة: أنا في سن مهمة، أنا من غيرها مش هعرف أكمل. الخطأ: ربط غير منطقي بين وفاة والدة صاحبتك ووالدتك، وخطأ تاني وهو توقع المستقبل، وخطأ تالت وهو تهويل من أثر الموت. الأفكار البديلة: أمي ودورها بيعمل من جوايا مش من شخوصهم المادية. في كتير أهلهم ماتوا وكملوا. مفيش مبرر لتوقع موت أحدهم دلوقت. توقع موتهم بينغص عليا الاستمتاع بوجودهم بحرية. وهكذا ....